Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 749/12/8803	Košice II, 8.8.2014
EEČ : 2-64-414-2014

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 11.11.2012, spisová značka 1 Pv 749/12/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

V trestnej veci vedenej proti obvinenému XXXXX pre prečin nebezpečného vyhrážania podľa § 360 ods. 1, ods. 2 písm. b) Trestného zákona, na tom skutkovom základe, že

- v Košiciach, v byte na ul. XXXXX, dňa 10.11.2012 v čase okolo 19.00 hod., sa pod vplyvom alkoholických nápojov v hodnote alkoholu v dychu 1,32 mg/l opakovane vyhrážal zabitím svojej manželke XXXXX, pričom ju fyzicky napadol a to tak, že ju udrel otvorenou dlaňou do oblasti tváre a po jej páde na zem ju kopal do nôh, čím u poškodenej vzbudil dôvodnú obavu o život a zdravie, avšak k poraneniu nedošlo.

Uznesením prokurátora Okresnej prokuratúry XXXXX II zo dňa 11.11.2012, spisová značka 1 Pv 749/12/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením povereného príslušníka Obvodného oddelenia PZ XXXXX - XXXXX zo dňa 10.11.2012, bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX pre prečin nebezpečného vyhrážania podľa § 360 ods. 1, ods. 2 písm. b) Trestného zákona, ktorého sa dopustil na tom skutkovom základe, že

- v Košiciach, v byte na ul. XXXXX, dňa 10.11.2012 v čase okolo 19.00 hod., sa pod vplyvom alkoholických nápojov v hodnote alkoholu v dychu 1,32 mg/l opakovane vyhrážal zabitím svojej manželke XXXXX, pričom ju fyzicky napadol a to tak, že ju udrel otvorenou dlaňou do oblasti tváre a po jej páde na zem ju kopal do nôh, čím u poškodenej vzbudil dôvodnú obavu o život a zdravie, avšak k poraneniu nedošlo.

XXXXX prokuratúry XXXXX II, uznesením pod sp. zn. 1 Pv 749/12/8803 - 6 zo dňa 11.11.2012, podľa § 216 ods. 1 písm. a), písm. b), písm. c) Trestného poriadku podmienečne zastavil trestné stíhanie vedené proti obvinenému XXXXX pre prečin nebezpečného vyhrážania podľa § 360 ods. 1, ods. 2 písm. b) Trestného zákona, s určením skúšobnej doby v trvaní 18 mesiacov podľa § 216 ods. 2 Trestného poriadku, ktorá začala plynúť právoplatnosťou predmetného rozhodnutia, t. j dňa 20.11.2012 a uplynula dňa 20.5.2014.  

	Obvinený XXXXX počas určenej skúšobnej doby podmienečného zastavenia trestného stíhania, ako to vyplýva zo správy Okresného úradu v Košiciach, správy Mestskej časti XXXXX - XXXXX a odpisu  registra trestov, viedol riadny život, nedopustil sa ďalšej trestnej činnosti, ani priestupku.  Zároveň bolo lustráciou v príslušnom trestnom registri GP SR zistené, že v súčasnosti nie je voči menovanému obvinenému vedené žiadne iné trestné stíhanie.

Vzhľadom na vyššie uvedené skutočnosti považujem toto rozhodnutie za dôvodné a v súlade so zákonom.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stela Vasiľová
prokurátorka